TICON เดินสายโรดโชว์พบ SME-นักลงทุนญี่ปุ่น รวมกว่า 220 บริษัท
TICON เดินสายโรดโชว์ตปท. ล่าสุดพบ SME-นักลงทุนญี่ปุ่นกว่า 220 บริษัท ผ่านเครือข่ายพันธมิตรของกลุ่มมิตซุย
23 ก.ย. 2558

นายวีรพันธ์ พูลเกษ กรรมการผู้จัดการ บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON เปิดเผยว่า บริษัทเดินสายต่างประเทศในการพบนักลงทุนต่างชาติ เพื่อโชว์ศักยภาพโรงงานและคลังสินค้าคุณภาพสูงพร้อมใช้ของกลุ่มไทคอน ล่าสุดประเดิมพบเอสเอ็มอีญี่ปุ่นกว่า 100 บริษัทในโครงการความร่วมมือกับองค์กรความร่วมมือด้านการพัฒนาอุตสาหกรรมโยโกฮามา ที่จังหวัดโยโกฮามา ประเทศญี่ปุ่น เสร็จแล้วยังมีคิวพบปะนักลงทุนญี่ปุ่นกว่า 120 บริษัทผ่านเครือข่ายพันธมิตรของกลุ่มมิตซุยที่ร่วมเป็นพาร์ทเนอร์ทางธุรกิจ โดยกิจกรรมดังกล่าวจะจัดขึ้นที่จังหวัดโตเกียว ประเทศญี่ปุ่น เดินหน้าลุยงานขนาดนี้ เตรียมต้อนรับลูกค้าใหม่เข้าโครงการได้เลย
 